ČUTILA

Svet okoli sebe zaznavamo s čutili.

Vohamo, poslušamo, opazujemo, tipamo in okušamo.

Za natančnejšo zaznavo našega okolja je dobro, da delujejo vsa čutila. Ljudje, ki imajo okvaro posameznega čutila, zaznajo svet drugače. Slepi na primer veliko bolje tipajo in bolje zaznavajo s sluhom.

ŽIVIM ZDRAVO

Živeti zdravo pomeni skrbeti za osebno higieno, se ustrezno prehranjevati, dovolj gibati in dovolj počivati.

Kljub temu lahko kdaj zbolimo ali se poškodujemo.

Ko se v telesu močno poveča število mikroorganizmov, zbolimo. Ti v naše telo lahko pridejo skozi usta, nos in rane.

Nalezljive bolezni: škrlatinka, norice, rdečke, COVID-19 …

Poškodbe: zlom, zvin, izpah, opeklina …

Proti nekaterim boleznim se lahko zaščitimo s cepljenjem.

Katere bolezni si ti že prebolel? Vprašaj starše.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_